2019. gada 10. decembrī Noteikumi Nr. 638

Rīgā (prot. Nr. 57 71. §)

**Grozījumi Ministru kabineta 2010. gada 21. jūnija noteikumos Nr. 552 "Ielūgumu apstiprināšanas un uzaicinājumu noformēšanas kārtība"**

Izdoti saskaņā ar

[Imigrācijas likuma](http://likumi.lv/doc.php?id=49641)

3. panta trešo daļu un

13. panta pirmo daļu

Izdarīt Ministru kabineta 2010. gada 21. jūnija noteikumos Nr. 552 "Ielūgumu apstiprināšanas un uzaicinājumu noformēšanas kārtība" (Latvijas Vēstnesis, 2010, 100. nr.; 2011, 19. nr.; 2012, 70. nr.; 2016, 149. nr.) šādus grozījumus:

1. Papildināt noteikumus ar 7.1punktu šādā redakcijā:

"7.1 Uzaicinot pētnieku, uzaicinātājs iesniedz līgumu vai līguma projektu, kurā iekļauta šāda informācija:

7.11. pētniecības darbības nosaukums, mērķis vai pētniecības joma;

7.12. pētniecības iestādes apņemšanās uzņemt ārzemnieku pētniecības darbības pabeigšanai un ārzemnieka apņemšanās pabeigt pētniecības darbību;

7.13. pētniecības darbības sākuma un beigu datums vai paredzētais pētniecības darbības ilgums;

7.14. informācija par dalību mobilitātes pasākumos citās Eiropas Savienības dalībvalstīs, ja tāda ir plānota."

2. Izteikt 8.2. apakšpunktu šādā redakcijā:

"8.2. fiziskā persona sniedz pamatotu informāciju, kas apliecina, ka viņas rīcībā ir nepieciešamie finanšu līdzekļi, kā arī ar parakstu apliecina, ka segs minētos izdevumus. Šādu informāciju var nepieprasīt, ja uzaicina laulāto, uzaicinātāja vai viņa laulātā augšupējos vai lejupējos radiniekus un viņu laulātos un uzaicinātājs ar parakstu apliecina, ka viņam ir pietiekams iztikas nodrošinājums un uzaicinātais ārzemnieks, uzturoties Latvijas Republikā, nekļūs par apgrūtinājumu valsts sociālās palīdzības sistēmai."

3. Izteikt 9.2.1. apakšpunktu šādā redakcijā:

"9.2.1. juridiskās personas reģistrācijas numurs (fiziskai personai – nodokļu maksātāja reģistrācijas numurs), tālruņa numurs un elektroniskā pasta adrese vai cita informācija, kas nodrošina saziņas iespējas ar uzaicinātāju;".

4. Izteikt 9.3.2. apakšpunktu šādā redakcijā:

"9.3.2. ja ārzemnieka profesija nav reglamentēta, – izglītības dokumenta vai triju gadu pieredzi apliecinoša dokumenta kopiju profesijā, kurā darba devējs plāno nodarbināt ārzemnieku, izņemot gadījumu, ja ārzemnieks tiek uzaicināts nodarbinātībai profesijā, kas ietilpst Profesiju klasifikatora devītajā pamatgrupā;".

5. Papildināt noteikumus ar 9.7. apakšpunktu šādā redakcijā:

"9.7. ja ielūguma pieprasījumu iesniedz darbaspēka nodrošināšanas pakalpojuma sniedzējs, papildus šajā punktā minētajiem dokumentiem iesniedz darbaspēka nodrošināšanas pakalpojuma saņēmēja iesniegumu, kurā norādīta informācija par katra uzaicināmā ārzemnieka paredzamo nodarbināšanas ilgumu pie attiecīgā darbaspēka nodrošināšanas pakalpojuma saņēmēja un darba izpildes vietu."

6. Papildināt noteikumus ar 10.1punktu šādā redakcijā:

"10.1 Ja ielūguma pieteikumu iesniedz padziļinātās sadarbības programmas zelta vai sudraba līmeņa dalībnieks, tas neiesniedz šo noteikumu 9.3.2., 9.4.1 un 9.5. apakšpunktā minētos dokumentus."

7. Papildināt noteikumus ar 11.11. apakšpunktu šādā redakcijā:

"11.11. uzaicinot studentu, sniedz šādu informāciju:

11.11.1. paredzamais studiju beigu datums;

11.11.2. studenta dalība Eiropas Savienības, daudzpusējā vai divpusējā programmā, kurā paredzēti mobilitātes pasākumi, ja šāda informācija ir uzaicinātāja rīcībā, iesniedzot ielūguma pieprasījumu."

8. Izteikt 22. punkta trešo teikumu šādā redakcijā:

"Ielūguma pieprasījumu sezonas darbiniekam, kam pēdējo piecu gadu laikā pirms pieprasījuma iesniegšanas jau bijusi izsniegta ilgtermiņa vīza sezonas darba veikšanai, vai ielūguma pieprasījumu, ko ārzemnieka uzaicināšanai nodarbinātības nolūkā iesniedzis padziļinātās sadarbības programmas dalībnieks, izskata divu darbdienu laikā."

Ministru prezidents A. K. Kariņš

Iekšlietu ministrs S. Ģirģens